ප‍්‍රශ්නය : ඔබ වහන්සේ රට අස්ථාවරවීම ගැන කතා කළා. දැන් රට ස්ථාවරද? පිළිතුර : මම කියන්නේ ව්‍යවස්ථාමය දිගුකාලීන අස්ථාවර භාවයක් ගැනයි. දැන් තියෙන්නේ අස්ථාවර භාවයකට වඩා මේක මේ සංක‍්‍රාන්ති කාලයක්. ඒක අස්ථාවර භාවයක් විදිහට පේනවා. පාර්ලිමේන්තුවේ බහුතරය තියෙන්නේ ශ්‍රී ලංකා එක ඇතුළු සංධානයටයි.  එක්සත් ජාතික පක්ෂය ආණ්ඩුවක් පිහිටුවලා තියෙනවා. ජනාධිපතිවරයා පත්වුණේ යූඑන්පියට බර සංධානයකින්. ඔහු ශ්‍රී ලංකා නිදහස් පක්ෂයෙ නායකයා වෙනවා. මෙතැන පොඩි වියවුල් සහගත ස්වභාවයක් පේන්න තියෙනවා. ඒක සංසිඳෙන්නෙ යම්කිසි කාලයක් අවශ්‍යයි. ඊළඟ මහ මැතිවරණයෙන් පස්සේ මේ තත්ත්වය සම්පූර්ණයෙන්ම වෙනස් වෙයි කියලා මම හිතනවා.